**Ministru kabineta rīkojuma projekta “Par valsts nekustamā īpašuma “Murjāņu inženiertehniskie tīkli”, Murjāņos, Sējas novadā; “Klintslejas 4”, Murjāņos, Sējas novadā, nodošanu bez atlīdzības Sējas novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa, 43.pants, likuma „Par pašvaldībām” 15. panta pirmās daļas 1.punkts, Meža likuma 3.1 pants un Pārejas noteikumu 33.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai tās iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.Izglītības un zinātnes ministrijas (turpmāk – ministrija) padotībā esošās izglītības iestādes Murjāņu sporta ģimnāzijas lietošanā atrodas ministrijas valdījumā esošs valsts nekustamais īpašums “Murjāņu inženiertehniskie tīkli” (nekustamā īpašuma kadastra Nr.8092 007 0337) Murjāņos, Sējas novadā, “Klintslejas 4”, Murjāņos, Sējas novadā, (turpmāk – nekustamais īpašums), kas nav nepieciešams izglītības funkciju nodrošināšanai.Nekustamais īpašums sastāv no zemes vienības 1,4428 ha platībā (zemes vienības kadastra apzīmējums 8092 007 0336) “Murjāņu inženiertehniskie tīkli”, Murjāņos, Sējas novadā, un divām būvēm – attīrīšanas ierīces (būves kadastra apzīmējums 8092 007 0210 019) “Murjāņu inženiertehniskie tīkli”, Murjāņos, Sējas novadā, un artēziskā aka (būves kadastra apzīmējums 8092 007 0210 020) “Klintslejas 4”, Murjāņos, Sējas novadā. Īpašuma tiesības nostiprinātas Latvijas valstij ministrijas personā Rīgas rajona tiesas Zemesgrāmatu nodaļas Sējas novada zemesgrāmatas nodalījumā Nr.100000557428. Nekustamā īpašuma valsts kadastra informācijas sistēmā reģistrētajos datos un 2016.gada 10.oktobra zemes vienības situācijas plāna zemes lietošanas veidu eksplikācijā norādīts, ka 0,4568 ha no nekustamā īpašuma sastāvā esošās zemes vienības platības aizņem mežs. Atbilstoši Meža likuma 3.1 panta 1.punktam par meža zemi neuzskata zemi, ko aizņem ūdensvadu trase (nekustamā īpašuma sastāvā ir attīrīšanas iekārtas un artēziskais urbums, kas nodrošina ūdensapgādi pašvaldības iedzīvotājiem, lietošanas mērķis – ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve, kods 1201) un atbilstoši šā panta 2.punktam par meža zemi neuzskata atsevišķi no meža esošu platību, kas atbilst meža definīcijai šā likuma [1.panta](https://likumi.lv/doc.php?id=2825#p1) 34.punkta izpratnē un ir mazāka par 0,5 hektāriem. Meža likuma Pārejas noteikumu 33.punkts noteic, ka šā likuma [3.1 panta](https://likumi.lv/doc.php?id=2825#p3.1) 2.punktu neattiecina uz zemi, kas līdz 2012.gada 1.janvārim Nekustamā īpašuma valsts kadastra informācijas sistēmā reģistrēta kā mežs. Ņemot vērā, ka nekustamais īpašums ir izveidots un situācijas plāns izgatavots 2016.gadā (tātad pēc 2012.gada 1.janvāra), kā arī platība, ko aizņem mežs ir 0,4568 ha (tātad mazāka par 0,5 ha) secināms, ka zemes vienības daļa, uz kuras atrodas mežs, nav uzskatāma par meža zemi Meža likuma izpratnē un uz to nav attiecināmi Meža likuma 44.pantā noteiktie meža zemes atsavināšanas ierobežojumi. Meža valsts reģistrā meža zeme nav reģistrēta.Ministru kabineta rīkojuma projekts “Par valsts nekustamā īpašuma “Murjāņu inženiertehniskie tīkli”, Murjāņos, Sējas novadā; “Klintslejas 4”, Murjāņos, Sējas novadā, nodošanu bez atlīdzības Sējas novada pašvaldības īpašumā” (turpmāk – rīkojuma projekts) paredz nodot bez atlīdzības pašvaldības īpašumā nekustamo īpašumu. Pašvaldība saskaņā ar domes 2015.gada 22.septembra lēmumu Nr.9, 5.§ ir izteikusi gatavību pārņemt nekustamo īpašumu pašvaldības īpašumā bez atlīdzības, lai nodrošinātu likuma “Par pašvaldībām” (turpmāk – likums) 15.panta pirmās daļas 1.punktā noteiktās pašvaldības autonomās funkcijas izpildi - organizēt iedzīvotājiem komunālos pakalpojumus (ūdensapgāde un kanalizācija; siltumapgāde; sadzīves atkritumu apsaimniekošana; notekūdeņu savākšana, novadīšana un attīrīšana) neatkarīgi no tā, kā īpašumā atrodas dzīvojamais fonds, pirms tam to atdalot no valsts nekustamā īpašuma “Murjāņu sporta ģimnāzija” (nekustamā īpašuma kadastra Nr.8092 007 0210) “Klintslejas 4”, Murjāņos, Sējas novadā.Likuma 5.pants nosaka, ka pašvaldības savas kompetences un likuma ietvaros darbojas patstāvīgi un pašvaldību darbību likuma ietvaros pārrauga Vides aizsardzības un reģionālās attīstības ministrija. Saskaņā ar likuma 7.pantu, 15.pantā noteiktās pašvaldību autonomās funkcijas pildāmas kārtībā, kāda paredzēta attiecīgajos likumos un Ministru kabineta noteikumos. Likuma 15.pantā paredzēto autonomo funkciju izpildi organizē un par to atbild pašvaldības. Atbilstoši likumam, par to, kādā veidā pašvaldība organizē pašvaldības autonomo funkciju izpildi, ir atbildīga pašvaldība.Pašvaldībai rīcībā ar nekustamo īpašumu jāievēro komercdarbības atbalsta kontroles nosacījumi gadījumā, ja tā plāno veikt saimniecisko darbību. Saskaņā ar Publiskas personas mantas atsavināšanas likuma 42.panta 25 daļu publiskas personas nekustamo īpašumu, kas nodots bez atlīdzības funkciju vai deleģēta pārvaldes uzdevuma veikšanai, ir tiesības izmantot papildinošu saimniecisku darbību veikšanai tikai tiktāl, ciktāl šī saimnieciskā darbība ir nepieciešama un saistīta ar funkcijas vai deleģēta pārvaldes uzdevuma veikšanu, kā arī ievērojot nosacījumus, kas izriet no Eiropas Savienības aktiem komercdarbības atbalsta kontroles jomā.Ministrijas Nekustamā īpašuma un valsts mantas apsaimniekošanas komisijas 2015.gada 24.septembra sēdē (protokols Nr.188, 10.punkts) ir pieņemts lēmums par nekustamā īpašuma nodošanu bez atlīdzības pašvaldības īpašumā (http://www.izm.gov.lv/images/ministrija/NIVMAK/188.pdf). |
| 3. | Projekta izstrādē iesaistītās institūcijas | Ministrija un pašvaldība. |
| 4. | Cita informācija | Nav |
|

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības iedzīvotāji. |
| Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības mērķgrupu tiesības un pienākumus. |
| Administratīvo izmaksu monetārs novērtējums | Projekts šo jomu neskar. |
| Cita informācija | Nav. |

**III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (euro) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu | Izmaiņas, salīdzinot ar kārtējo (2017.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pašvaldība segs izdevumus, kas saistīti ar nekustamo īpašumu ierakstīšanu zemesgrāmatās uz pašvaldības vārda. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Murjāņu sporta ģimnāzija un pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas IV, V un VI sadaļa – projekts šīs jomas neskar.

Izglītības un zinātnes ministrs K.Šadurskis

Izglītības un zinātnes ministrijas

valsts sekretāre L.Lejiņa

Rozenštoka 67047765

Ilze.Rozenstoka@izm.gov.lv